CELEX: 32017R1502
Language: el
Date: 2017-06-02 00:00:00
Title: Κατ' εξουσιοδότηση κανονισμός (ΕΕ) 2017/1502 της Επιτροπής, της 2ας Ιουνίου 2017, για την τροποποίηση των παραρτημάτων I και II του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου προς τον σκοπό της προσαρμογής τους στην αλλαγή κανονιστικής διαδικασίας δοκιμής για τη μέτρηση των εκπομπών CO2 από ελαφρά οχήματα (Κείμενο που παρουσιάζει ενδιαφέρον για τον ΕΟΧ )

26.8.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 221/4
               
            ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/1502 ΤΗΣ ΕΠΙΤΡΟΠΉΣ
      της 2ας Ιουνίου 2017
      για την τροποποίηση των παραρτημάτων I και II του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου προς τον σκοπό της προσαρμογής τους στην αλλαγή κανονιστικής διαδικασίας δοκιμής για τη μέτρηση των εκπομπών CO2 από ελαφρά οχήματα
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 8 παράγραφος 9 δεύτερο εδάφιο και το άρθρο 13 παράγραφος 7 δεύτερο εδάφιο,
      Εκτιμώντας τα ακόλουθα:
      
                  (1)
               
               
                  Με ισχύ από την 1η Σεπτεμβρίου 2017, μια νέα κανονιστική διαδικασία δοκιμής για τη μέτρηση των εκπομπών CO2 και της κατανάλωσης καυσίμων από ελαφρά οχήματα, η παγκοσμίως εναρμονισμένη διαδικασία δοκιμής ελαφρών οχημάτων (WLTP), η οποία καθορίζεται στον κανονισμό (ΕΕ) 2017/1151 της Επιτροπής (2), θα αντικαταστήσει τον νέο ευρωπαϊκό κύκλο οδήγησης (NEDC), ο οποίος χρησιμοποιείται επί του παρόντος σύμφωνα με τον κανονισμό (ΕΚ) αριθ. 692/2008 της Επιτροπής (3). Η WLTP αναμένεται να παρέχει τιμές εκπομπών CO2 και κατανάλωσης καυσίμων που είναι πιο αντιπροσωπευτικές των πραγματικών συνθηκών οδήγησης.
               
            
                  (2)
               
               
                  Προκειμένου να ληφθεί υπόψη η διαφορά του επιπέδου των εκπομπών CO2 που μετρώνται με την ισχύουσα διαδικασία NEDC και αυτών που μετρώνται με τη νέα διαδικασία WLTP, με τον εκτελεστικό κανονισμό (ΕΕ) 2017/1153 της Επιτροπής (4) θεσπίστηκε μεθοδολογία για τη συσχέτιση των εν λόγω τιμών.
               
            
                  (3)
               
               
                  Η μεθοδολογία συσχέτισης θα χρησιμοποιηθεί κατά τη διάρκεια της σταδιακής εφαρμογής της WLTP έως το τέλος του 2020, προκειμένου να διασφαλίζεται ότι η συμμόρφωση των κατασκευαστών προς τους στόχους εκπομπών CO2 θα μπορεί, κατά το διάστημα αυτό, να επαληθεύεται με βάση τις τιμές εκπομπών βάσει του NEDC. Κατά συνέπεια, στόχοι ειδικών εκπομπών CO2 βάσει της WLTP θα πρέπει να τεθούν σε εφαρμογή με ισχύ από το ημερολογιακό έτος 2021.
               
            
                  (4)
               
               
                  Το 2020 οι εκπομπές CO2 όλων των καινούργιων οχημάτων που θα ταξινομηθούν θα πρέπει να προσδιοριστούν βάσει τόσο του NEDC όσο και της WLTP, σύμφωνα με τη μεθοδολογία συσχέτισης. Από την παρακολούθηση αμφότερων αυτών των τιμών CO2 αναμένεται να δημιουργηθούν αξιόπιστα σύνολα δεδομένων για τη σύγκριση του επιπέδου των εκπομπών που θα μετρώνται με τις δύο διαδικασίες δοκιμής. Τα εν λόγω σύνολα δεδομένων θα καταστήσουν δυνατό τον καθορισμό στόχων ειδικών εκπομπών βάσει της WLTP οι οποίοι θα είναι συγκρίσιμης αυστηρότητας με τους καθοριζόμενους με αναφορά σε μετρήσεις βάσει του NEDC, σύμφωνα με τη σχετική απαίτηση του άρθρου 13 παράγραφος 7 του κανονισμού (ΕΚ) αριθ. 443/2009.
               
            
                  (5)
               
               
                  Προς τον σκοπό του καθορισμού του στόχου ειδικών εκπομπών κατασκευαστή το 2021, θα πρέπει να χρησιμοποιηθούν ως τιμή αναφοράς οι μέσες εκπομπές CO2 βάσει της WLTP των καινούργιων αυτοκινήτων που ταξινομήθηκαν το 2020. Ο στόχος ειδικών εκπομπών θα πρέπει να καθορίζεται με είτε την αύξηση είτε τη μείωση της εν λόγω τιμής αναφοράς αναλογικά προς τις επιδόσεις του κατασκευαστή όσον αφορά την επίτευξη του στόχου του βάσει του NEDC το 2020.
               
            
                  (6)
               
               
                  Προκειμένου να διασφαλίζεται ότι οι στόχοι ειδικών εκπομπών βάσει της WLTP θα παραμένουν συγκρίσιμοι με την πάροδο του χρόνου, θα πρέπει να λαμβάνονται υπόψη οι ετήσιες αλλαγές στη μέση μάζα του στόλου του κατασκευαστή.
               
            
                  (7)
               
               
                  Θα πρέπει να προστεθούν ορισμένες νέες παράμετροι στα λεπτομερή δεδομένα προς παρακολούθηση μετά την καθιέρωση της WLTP. Στο πλαίσιο της WLTP, οι τιμές εκπομπών CO2 πρέπει να υπολογίζονται λαμβανομένης υπόψη της ειδικής διαμόρφωσης κάθε επιμέρους οχήματος. Προκειμένου να διασφαλίζεται ότι τα οχήματα μπορούν να προσδιοριστούν και ότι τα δεδομένα μπορούν να επαληθευθούν αποτελεσματικά από τους κατασκευαστές αλλά και από την Επιτροπή, είναι σκόπιμο η παρακολούθηση να στηρίζεται στους αναγνωριστικούς αριθμούς οχήματος.
               
            
                  (8)
               
               
                  Κατά συνέπεια, τα παραρτήματα I και II του κανονισμού (ΕΚ) αριθ. 443/2009 θα πρέπει να τροποποιηθούν αναλόγως,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα παραρτήματα I και II του κανονισμού (ΕΚ) αριθ. 443/2009 τροποποιούνται σύμφωνα με το παράρτημα του παρόντος κανονισμού.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 2 Ιουνίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 140 της 5.6.2009, σ. 1.
      
         (2)  Κανονισμός (ΕΕ) 2017/1151 της Επιτροπής, της 1ης Ιουνίου 2017, για τη συμπλήρωση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής, και για την κατάργηση του κανονισμού (ΕΚ) αριθ. 692/2008 (ΕΕ L 175 της 7.7.2017, σ. 1).
      
         (3)  Κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
      
         (4)  Εκτελεστικός κανονισμός (ΕΕ) 2017/1153 της Επιτροπής, της 2ας Ιουνίου 2017, για τη θέσπιση μεθοδολογίας για τον καθορισμό των παραμέτρων συσχέτισης που είναι αναγκαίες ώστε να ληφθεί υπόψη η αλλαγή στην κανονιστική διαδικασία δοκιμής, και για την τροποποίηση του κανονισμού (ΕΕ) αριθ. 1014/2010 (ΕΕ L 175 της 7.7.2017, σ. 679).
      
         ΠΑΡΑΡΤΗΜΑ
         Τα παραρτήματα I και II του κανονισμού (ΕΚ) αριθ. 443/2009 τροποποιούνται ως εξής:
         
                     1)
                  
                  
                     Στο παράρτημα I προστίθενται τα ακόλουθα σημεία 3, 4 και 5:
                     
                                 «3.
                              
                              
                                 Ο στόχος ειδικών εκπομπών αναφοράς για ένα κατασκευαστή το 2021 υπολογίζεται ως εξής:
                                 Όπου:
                                 
                                             
                                                
                                          
                                          
                                             είναι οι μέσες ειδικές εκπομπές CO2 το 2020 καθοριζόμενες σύμφωνα με το παράρτημα XXI του κανονισμού (ΕΕ) 2017/1151 της Επιτροπής (*1) και υπολογιζόμενες σύμφωνα με το άρθρο 4 δεύτερο εδάφιο έκτη περίπτωση του παρόντος κανονισμού, χωρίς να συνυπολογίζεται η εξοικονόμηση CO2 που προκύπτει από την εφαρμογή των άρθρων 5α και 12 του παρόντος κανονισμού·
                                          
                                       
                                             
                                                
                                          
                                          
                                             είναι οι μέσες ειδικές εκπομπές CO2 το 2020 καθοριζόμενες σύμφωνα με τον εκτελεστικό κανονισμό (ΕΕ) 2017/1153 της Επιτροπής (*2) και υπολογιζόμενες σύμφωνα με το άρθρο 4 δεύτερο εδάφιο έκτη περίπτωση του παρόντος κανονισμού, χωρίς να συνυπολογίζεται η εξοικονόμηση CO2 που προκύπτει από την εφαρμογή των άρθρων 5α και 12 του παρόντος κανονισμού·
                                          
                                       
                                             NEDC2020target
                                             
                                          
                                          
                                             είναι ο στόχος ειδικών εκπομπών για το 2020 υπολογιζόμενος σύμφωνα με το σημείο 1 στοιχείο γ) του παρόντος παραρτήματος.
                                          
                                       
                           
                                 4.
                              
                              
                                 Από το 2021 και μετά, ο στόχος ειδικών εκπομπών για ένα κατασκευαστή υπολογίζεται ως εξής:
                                 Στόχος ειδικών εκπομπών = WLTPreference target + a [(Mø – M0) – (Mø2020 – M0,2020)]
                                 Όπου:
                                 
                                             
                                                WLTPreference target
                                                
                                             
                                          
                                          
                                             είναι ο στόχος ειδικών εκπομπών αναφοράς για το 2021 υπολογιζόμενος σύμφωνα με το σημείο 3·
                                          
                                       
                                             a
                                          
                                          
                                             είναι ως ορίζεται στο σημείο 1 στοιχείο γ)·
                                          
                                       
                                             Mø
                                          
                                          
                                             είναι η μέση μάζα (M), όπως ορίζεται στο σημείο 1, των καινούργιων ταξινομημένων οχημάτων κατά το έτος-στόχο σε χιλιόγραμμα (kg)·
                                          
                                       
                                             M0
                                             
                                          
                                          
                                             είναι ως ορίζεται στο σημείο 1·
                                          
                                       
                                             M2020
                                             
                                          
                                          
                                             είναι η μέση μάζα (M) όπως ορίζεται στο σημείο 1 των καινούργιων ταξινομημένων οχημάτων το 2020 σε χιλιόγραμμα (kg)·
                                          
                                       
                                             M0,2020
                                             
                                          
                                          
                                             είναι η εφαρμοστέα κατά το έτος αναφοράς 2020 τιμή M0.
                                          
                                       
                           
                                 5.
                              
                              
                                 Για κατασκευαστή στον οποίο έχει χορηγηθεί παρέκκλιση όσον αφορά στόχο ειδικών εκπομπών βάσει του NEDC το 2021, ο κατά παρέκκλιση στόχος βάσει της WLTP υπολογίζεται ως εξής:
                                 Όπου:
                                 
                                             
                                                
                                          
                                          
                                             είναι ως ορίζεται στο σημείο 3·
                                          
                                       
                                             
                                                
                                          
                                          
                                             είναι ως ορίζεται στο σημείο 3·
                                          
                                       
                                             NEDC2021target
                                             
                                          
                                          
                                             είναι ο στόχος ειδικών εκπομπών για το 2021 που έχει χορηγηθεί από την Επιτροπή σύμφωνα με το άρθρο 11 του παρόντος κανονισμού.
                                          
                                       
                           
                        (*1)  Κανονισμός (ΕΕ) 2017/1151 της Επιτροπής, της 1ης Ιουνίου 2017, για τη συμπλήρωση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής, και για την κατάργηση του κανονισμού (ΕΚ) αριθ. 692/2008 (ΕΕ L 175 της 7.7.2017, σ. 1)."
						
                     
                        (*2)  Εκτελεστικός κανονισμός (ΕΕ) 2017/1153 της Επιτροπής, της 2ας Ιουνίου 2017, για τη θέσπιση μεθοδολογίας για τον καθορισμό των παραμέτρων συσχέτισης που είναι αναγκαίες ώστε να ληφθεί υπόψη η αλλαγή στην κανονιστική διαδικασία δοκιμής, και για την τροποποίηση του κανονισμού (ΕΕ) αριθ. 1014/2010 (ΕΕ L 175 της 7.7.2017, σ. 679).»."
						
                  
               
                     2)
                  
                  
                     Το παράρτημα II τροποποιείται ως εξής:
                     
                                 α)
                              
                              
                                 Στο μέρος Α, το σημείο 1 αντικαθίσταται από το ακόλουθο κείμενο:
                                 
                                             «1.
                                          
                                          
                                             Για κάθε ημερολογιακό έτος, τα κράτη μέλη καταγράφουν τα ακόλουθα λεπτομερή δεδομένα για κάθε καινούργιο επιβατικό αυτοκίνητο που ταξινομείται στην επικράτειά τους:
                                             
                                                         α)
                                                      
                                                      
                                                         κατασκευαστής·
                                                      
                                                   
                                                         β)
                                                      
                                                      
                                                         αριθμός έγκρισης τύπου με την απόληξή του·
                                                      
                                                   
                                                         γ)
                                                      
                                                      
                                                         τύπος, παραλλαγή και έκδοση (εφόσον συντρέχει σχετική περίπτωση)·
                                                      
                                                   
                                                         δ)
                                                      
                                                      
                                                         μάρκα και εμπορική ονομασία·
                                                      
                                                   
                                                         ε)
                                                      
                                                      
                                                         κατηγορία εγκεκριμένου τύπου οχήματος·
                                                      
                                                   
                                                         στ)
                                                      
                                                      
                                                         συνολικός αριθμός νέων ταξινομήσεων·
                                                      
                                                   
                                                         ζ)
                                                      
                                                      
                                                         μάζα του οχήματος σε ετοιμότητα λειτουργίας·
                                                      
                                                   
                                                         η)
                                                      
                                                      
                                                         ειδικές εκπομπές CO2 (NEDC και WLTP)
                                                      
                                                   
                                                         θ)
                                                      
                                                      
                                                         αποτύπωμα: μεταξόνιο, μετατρόχιο άξονα διεύθυνσης και μετατρόχιο άλλου άξονα·
                                                      
                                                   
                                                         ι)
                                                      
                                                      
                                                         τύπος καυσίμου και τρόπος ανεφοδιασμού με καύσιμο·
                                                      
                                                   
                                                         ια)
                                                      
                                                      
                                                         κυβισμός κινητήρα·
                                                      
                                                   
                                                         ιβ)
                                                      
                                                      
                                                         κατανάλωση ηλεκτρικής ενέργειας·
                                                      
                                                   
                                                         ιγ)
                                                      
                                                      
                                                         κωδικός της καινοτόμου τεχνολογίας ή ομάδας καινοτόμων τεχνολογιών και συνακόλουθη μείωση των εκπομπών CO2 λόγω της συγκεκριμένης τεχνολογίας (NEDC και WLTP)·
                                                      
                                                   
                                                         ιδ)
                                                      
                                                      
                                                         μέγιστη καθαρή ισχύς·
                                                      
                                                   
                                                         ιε)
                                                      
                                                      
                                                         αναγνωριστικός αριθμός του οχήματος·
                                                      
                                                   
                                                         ιστ)
                                                      
                                                      
                                                         μάζα δοκιμής WLTP·
                                                      
                                                   
                                                         ιζ)
                                                      
                                                      
                                                         συντελεστές απόκλισης και επαλήθευσης που προβλέπονται στο σημείο 3.2.8 του παραρτήματος I του εκτελεστικού κανονισμού (ΕΕ) 2017/1153·
                                                      
                                                   
                                                         ιη)
                                                      
                                                      
                                                         κατηγορία ταξινομημένου οχήματος.
                                                      
                                                   Ωστόσο, για το ημερολογιακό έτος 2017, τα δεδομένα που αναφέρονται στο στοιχείο ζ) σχετικά με τις τιμές εκπομπών CO2 βάσει της WLTP και στο στοιχείο ιβ) σχετικά με τις εξοικονομήσεις λόγω οικολογικής καινοτομίας βάσει της WLTP, καθώς και τα δεδομένα που αναφέρονται στα στοιχεία ιδ), ιε) και ιζ) μπορούν να καταγραφούν σε προαιρετική βάση.
                                             Από το ημερολογιακό έτος 2018 και μετά, τα κράτη μέλη κοινοποιούν στην Επιτροπή, σύμφωνα με το άρθρο 8, όλες τις παραμέτρους που απαριθμούνται στο παρόν σημείο όπως ορίζεται στο μορφότυπο του μέρους Γ τμήμα 2.
                                             Τα κράτη μέλη καθιστούν διαθέσιμα τα δεδομένα που αναφέρονται στο στοιχείο στ) για τα ημερολογιακά έτη 2017 και 2018.».
                                          
                                       
                           
                                 β)
                              
                              
                                 Το μέρος Γ αντικαθίσταται από το ακόλουθο κείμενο:
                                 
                                    «ΜΕΡΟΣ Γ — Μορφότυπο για τη διαβίβαση των δεδομένων
                                 
                                 Για κάθε έτος, τα κράτη μέλη αναφέρουν με τα ακόλουθα μορφότυπα τις πληροφορίες που ορίζονται στο μέρος Α σημεία 1 και 3:
                                 
                                    Τμήμα 1 — Συγκεντρωτικά δεδομένα παρακολούθησης
                                 
                                 
                                             Κράτος μέλος (1)
                                             
                                          
                                          
                                              
                                          
                                       
                                             Έτος
                                          
                                          
                                              
                                          
                                       
                                             Πηγή δεδομένων
                                          
                                          
                                              
                                          
                                       
                                             Συνολικός αριθμός των νέων ταξινομήσεων καινούργιων επιβατικών αυτοκινήτων που υπόκεινται σε έγκριση ΕΚ τύπου
                                          
                                          
                                              
                                          
                                       
                                             Συνολικός αριθμός των νέων ταξινομήσεων καινούργιων επιβατικών αυτοκινήτων που εγκρίθηκαν μεμονωμένα
                                          
                                          
                                              
                                          
                                       
                                             Συνολικός αριθμός των νέων ταξινομήσεων καινούργιων επιβατικών αυτοκινήτων που έλαβαν εθνική έγκριση σε μικρές σειρές
                                          
                                          
                                              
                                          
                                       
                                    Τμήμα 2 — Λεπτομερή δεδομένα παρακολούθησης — καταγραφή για ένα όχημα
                                 
                                 
                                             Αναφορά στο μέρος Α σημείο 1
                                          
                                          
                                             Λεπτομερή δεδομένα κατά ταξινομούμενο όχημα
                                          
                                       
                                             α)
                                          
                                          
                                             Επωνυμία κατασκευαστή — Ονομασία με βάση τα πρότυπα ΕΕ
                                          
                                       
                                             Επωνυμία κατασκευαστή με βάση τη δήλωση ΚΑΕ
                                          
                                       
                                             Επωνυμία κατασκευαστή με βάση το μητρώο του κράτους μέλους (2)
                                             
                                          
                                       
                                             β)
                                          
                                          
                                             Αριθμός έγκρισης τύπου με την απόληξή του
                                          
                                       
                                             γ)
                                          
                                          
                                             Τύπος
                                          
                                       
                                             Παραλλαγή
                                          
                                       
                                             Έκδοση
                                          
                                       
                                             δ)
                                          
                                          
                                             Μάρκα και εμπορική ονομασία
                                          
                                       
                                             ε)
                                          
                                          
                                             Κατηγορία εγκεκριμένου τύπου οχήματος
                                          
                                       
                                             στ)
                                          
                                          
                                             Συνολικός αριθμός νέων ταξινομήσεων (για το 2017 και το 2018)
                                          
                                       
                                             ζ)
                                          
                                          
                                             Μάζα του οχήματος σε ετοιμότητα λειτουργίας
                                          
                                       
                                             η)
                                          
                                          
                                             Ειδικές εκπομπές CO2 (συνδυασμένος κύκλος)
                                             Τιμή βάσει του NEDC
                                          
                                       
                                             Ειδικές εκπομπές CO2 (συνδυασμένος κύκλος)
                                             Τιμή βάσει της WLTP (από το 2019)
                                          
                                       
                                             θ)
                                          
                                          
                                             Μεταξόνιο
                                          
                                       
                                             Μετατρόχιο άξονα διεύθυνσης (Άξονας 1)
                                          
                                       
                                             Μετατρόχιο άλλου άξονα (Άξονας 2)
                                          
                                       
                                             ι)
                                          
                                          
                                             Τύπος καυσίμου
                                          
                                       
                                             Τρόπος ανεφοδιασμού με καύσιμο
                                          
                                       
                                             ια)
                                          
                                          
                                             Κυβισμός κινητήρα (cm3)
                                          
                                       
                                             ιβ)
                                          
                                          
                                             Κατανάλωση ηλεκτρικής ενέργειας (Wh/km)
                                          
                                       
                                             ιγ)
                                          
                                          
                                             Κωδικός της καινοτόμου τεχνολογίας ή των καινοτόμων τεχνολογιών
                                          
                                       
                                             Σύνολο εξοικονομήσεων εκπομπών CO2 μέσω καινοτόμων τεχνολογιών βάσει του NEDC
                                          
                                       
                                             Σύνολο εξοικονομήσεων εκπομπών CO2 μέσω καινοτόμων τεχνολογιών βάσει της WLTP (από το 2019)
                                          
                                       
                                             ιδ)
                                          
                                          
                                             Μέγιστη καθαρή ισχύς
                                          
                                       
                                             ιε)
                                          
                                          
                                             Αναγνωριστικός αριθμός οχήματος (από το 2019)
                                          
                                       
                                             ιστ)
                                          
                                          
                                             Μάζα δοκιμής WLTP (από το 2019)
                                          
                                       
                                             ιζ)
                                          
                                          
                                             Συντελεστής απόκλισης De (εφόσον συντρέχει περίπτωση)
                                          
                                       
                                             Συντελεστής επαλήθευσης (εφόσον συντρέχει περίπτωση)
                                          
                                       
                                             ιη)
                                          
                                          
                                             Κατηγορία ταξινομημένου οχήματος
                                          
                                       
                           
               
            (1)  Κωδικοί ISO 3166 alpha-2, με εξαίρεση την Ελλάδα και το Ηνωμένο Βασίλειο, κράτη για τα οποία ισχύουν αντιστοίχως οι κωδικοί «EL» και «UK».
         
            (2)  Στην περίπτωση των εθνικών εγκρίσεων σε μικρές σειρές (NSS) ή των μεμονωμένων εγκρίσεων (IVA), η επωνυμία του κατασκευαστή παρέχεται στη στήλη “Επωνυμία κατασκευαστή με βάση το μητρώο του κράτους μέλους”, ενώ στη στήλη “Επωνυμία κατασκευαστή — Ονομασία με βάση τα πρότυπα ΕΕ” αναφέρεται, κατά περίπτωση, ένα από τα ακόλουθα στοιχεία: “AA-NSS” ή “AA-IVA”.»